IZVEDBENA UREDBA KOMISIJE (EU) 2019/149

z dne 30. januarja 2019

o spremembi izvedbenih uredb (EU) 2015/1108 in (EU) št. 540/2011 glede pogojev za uporabo kisa kot osnovne snovi

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 23(5) v povezavi s členom 13(2) Uredbe,

ob upoštevanju naslednjega:

(1) Z Izvedbeno uredbo Komisije (EU) 2015/1108 (2) je bil kis odobren kot osnovna snov za uporabo kot fungicid in baktericid ter vključen v del C Priloge k Izvedbeni uredbi Komisije (EU) št. 540/2011 (3).

(2) Družba Charbonneaux-Brabant SA je novembra 2016 pri Komisiji vložila zahtevek za razširitev uporabe kisa kot herbicida v skladu s členom 23(3) Uredbe (ES) št. 1107/2009.

(3) Komisija je Evropsko agencijo za varnost hrane (v nadaljnjem besedilu: Agencija) zaprosila za znanstveno pomoč. Agencija je 4. avgusta 2017 Komisiji predložila tehnično poročilo o razširitvi uporabe kisa kot herbicida pri varstvu rastlin (4). Komisija je 23. oktobra 2018 Stalnemu odboru za rastline, živali, hrano in krmo predložila poročilo o pregledu, 12. decembra 2018 pa osnutek te uredbe.

(4) Opravljeni pregledi so pokazali, da se lahko pričakuje, da kis na splošno izpolnjuje zahteve iz člena 23 Uredbe (ES) št. 1107/2009, zlasti v zvezi z uporabo kot herbicida, ki je bila proučena in podrobno navedena v poročilu Komisije o pregledu. Zato bi morala biti dovoljena uporaba kisa kot herbicida. Poleg tega je glede na to, da je nova uporaba kisa dovoljena, sprejemljivo dovoliti druge možne uporabe kisa iz zadnje verzije poročila o pregledu kisa. Zato je primerno, da se sedanjo omejitev na uporabo navedene snovi samo kot fungicida in baktericida prekliče.

(5) V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj pa je treba upoštevati nekatere pogoje uporabe.

(6) Izvedbeni uredbi (EU) 2015/1108 in (EU) št. 540/2011 bi bilo zato treba ustrezno spremeniti.

(7) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Sprememba Izvedbene uredbe (EU) 2015/1108 Priloga I k Izvedbeni uredbi (EU) 2015/1108 se spremeni, kakor je določeno v Prilogi I k tej uredbi.

Člen 2 Sprememba Izvedbene uredbe (EU) št. 540/2011 Priloga k Izvedbeni uredbi (EU) št. 540/2011 se spremeni, kot je navedeno v Prilogi II k tej uredbi.

Člen 3 Začetek veljavnosti Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 30. januarja 2019 Za Komisijo Predsednik Jean-Claude JUNCKER

(1) UL L 309, 24.11.2009, str. 1.

(2) Izvedbena uredba Komisije (EU) 2015/1108 z dne 8. julija 2015 o odobritvi osnovne snovi kis v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 181, 9.7.2015, str. 75).

(3) Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).

(4) EFSA (Evropska agencija za varnost hrane), 2017. Technical report on the outcome of the consultation with Member States and EFSA on the basic substance application for vinegar for extension of use in plant protection as a herbicide (Tehnično poročilo o rezultatu posvetovanja z državami članicami in EFSA o zahtevku za osnovno snov kis za razširitev uporabe kot herbicida pri varstvu rastlin). Povezane objave EFSA 2017: EN - 1281. 42 str. doi:10.2903/sp.efsa.20 17.EN – 1281.